## Obvezatne upute OSL-II o kalendaru redoslijeda izbornih radnji i tijeku rokova po Zakonu o izboru članova predstavničkih tijela jedinica lokalne samouprave

### NN 2/1993 (7.1.1993.), Obvezatne upute OSL-II o kalendaru redoslijeda izbornih radnji i tijeku rokova po Zakonu o izboru članova predstavničkih tijela jedinica lokalne samouprave

# IZBORNA KOMISIJA REPUBLIKE HRVATSKE

Na osnovi članka 29. stavak 1. Zakona o izboru članova predstavničkih
tijela jedinica lokalne samouprave i uprave ("Narodne novine",
br. 90/92) Izborna komisija Republike Hrvatske propisuje

## OBVEZATNE UPUTE

### OLS-II

### o kalendaru redoslijeda izbornih radnji i tijeku rokova po Zakonu o izboru članova predstavničkih tijela jedinica lokalne samouprave

1. Odluka Vlade Republike Hrvatske o raspisivanju izbora za članove
predstavničkih tijela jedinica lokalne samouprave objavljena je dana 6.
siječnja 1993. godine ("Narodne novine", br. 2/93). 2. Rokovi
teku od dana 7. slječnja 1993. godine od 00:00 sati. 3. Prijedlozi kandidata
za članove predstavničkog tijela jedinice lokalne samouprave koji se biraju
pojedinačno u izbornoj jedinici kao i prijedlozi lista kandidata moraju
biti dostavljeni nadležnoj izbornoj komisiji jedinice lokalne samouprave
najkasnije u roku od 12 dana, dakle do 18. siječnja 1993. godine do 24:00
sata. (Članak 16. stavak 1. i 2.)

4. Nadležna izborna komisija jedinice lokalne samouprave mora sastaviti
i objaviti listu kandidata izborne jedinice u roku od 48 sati od isteka
roka iz toč. 3. ovih Obvezatnih uputa, dakle do 20. siječnja 1993. godine
do 24:00 sata. (Članak 17. stavak 1.)

5. Lista kandidata izborne jedinice mora biti objavljena u lokalnim
glasilima. (Članak 17. stavak 1.)

6. Nadležna izborna komisija jedinice lokalne samouprave mora prihvatiti
i objaviti sve pravovaljano predložene općinske, gradske, županijske kandidatske
liste i kandidatske liste kotareva s posebnim samoupravnim položajem, u
roku od 48 sati od isteka roka iz toč. 3. ovih Obvezatnih uputa, dakle
do 20. siječnja 1993. godine do 24 :00 sata. (Članak 17. stavak 2. i 3.)

7. Izborna promičba traje od dana objave liste kandidata izbornih jedinica
i zbirne kandidatske liste jedinice lokalne samouprave, pa do 24 sata prije
izbora, dakle od 21. siječnja 1993. godine od 00:00 sati do 5. veljače
1993. godine do 24:00 sata. (Članak 19.)

8. Zabrana izborne promičbe (izborna šutnja), kao i svako objavljivanje
prethodnih rezultata ili procjena rezultata izbora traje od 6. veljače
1993. godine od 00:00 sati do 7. veljače 1993. godine do 24:00 sata. (Članak
21.)

9. Nadležna izborna komisija (općinska izborna komisija, gradska izborna
komisija, izborna komisija kotara s posebnim samoupravnim položajem) mora
imenovati članove i zamjenike članova biračkog odbora najkasnije pet dana
prije dana održavanja izbora za članove predstavničkog tijela jedinice
lokalne samouprave, dakle do 1. veljače 1993. godine do 24:00 sata. (Članak
36. stavak 3.)

10. Nadležna izborna komisija jedinice lokalne samouprave mora objaviti
koja su biračka mjesta određena, s naznakom koji će birači glasovati na
pojedinom mjestu, najkasnije pet dana prije održavanja izbora, dakle do
1. veljače 1993. godine do 24:00 sata. (Članak 37. stavak 3.)

11. Glasovanje traje neprekidno 7. veljače 1993. godine od 7:00 do 19:00
sati. Biračima koji su se zatekli na biralištu omogućit će se da glasuju
i nakon 19 sati. (Članak 44. stavak 1.)

12. Birački odbor mora dostaviti zapisnik o svom radu, s ostalim izbornim
materijalom, izbornoj komisiji općine odnosno grada, najkasnije u roku
od 12 sati od zatvaranja birališta, dakle 8. veljače 1993. godine do 7:00
sati. (Članak 49.)

13. Izborna komisija općine odnosno grada utvrdit će rezultate glasovanja
na biračkim mjestima na svom području najkasnije u roku od 24 sata od sata
zatvaranja birališta, dakle 8. veljače 1993. godine do 19:00 sati. (Članak
50. stavak 1.)

14. Županijska izborna komisija, odnosno izborna komisija kotara s posebnim
samoupravnim položajem, odredit će način i rok u kojem im izborna komisija
općine odnosno grada mora dostaviti izborne rezultate na svom području
zajedno sa zapisnikom o svom radu. (Članak 50. stavak 2.)

15. Izborna komisija općine odnosno grada, kad utvrdi rezultate glasovanja
za članove općinskog odnosno gradskog vijeća; odnosno izborna komisija
županije i izborna komisija kotareva s posebnim samoupravnim položajem,
kad utvrdi rezultate glasovanja za članove njihovih predstavničkih tijela
dojavit će odmah;

a) - broj birača upisanih u popise birača općine odnosno grada; županije
odnosno kotareva s posebnim samo, upravnim položajem; - broj birača koji
su glasovali u svakoj izbornoj jedinici; - koliko je glasova dobio pojedini
kandidat u svakoj izbornoj jedinici; - koliko je glasova dobila pojedina
kandidatska lista; - koliko je bilo nevažećih glasačkih listića;

b) - ime i prezime kandidata koji je izabran u svakoj izbornoj jedinici
u kojoj se bira jedan član predstavničkog tijela jedinice lokalne samouprave;

c) - broj mjesta u predstavničkom tijelu jedinice lokalne samouprave
koja je dobila svaka kandidatska lista i imena i prezimena kandidata sa
svake kandidatske liste koji su izabrani za članove predstavničkog tijela
jedinica lokalne samouprave. (Članak 53.)

Zaštita izbornog prava

16. Ustavnost i zakonitost izbora za članove predstavničkih tijela jedinica
lokalne samouprave nadzire Ustavni sud Republike Hrvatske i rješava izborne
sporove. (Članak 55. stavak 1.)

17. Prigovor zbog nepravilnosti u postupku kandidiranja može podnijeti:
- politička stranka, dvije ili više političkih stranaka, odnosno građani
koji su predložili kandidata za člana predstavničkog tijela jedinice lokalne
samouprave, odnosno koji su predložili kandidatsku listu; - kandidati za
člana predstavničkog tijela jedinice lokalne samouprave. (Članak 56. stavak
1.)

18. Prigovor zbog nepravilnosti u postupku izbora može podnijeti samo
ona politička stranka, dvije ili više političkih stranaka ili birači o
čijim se kandidatima odnosno kandidatskim listama glasovalo, te kandidati
za člana predstavničkog tijela jedinice lokalne samouprave o kojima se
glasovalo. (Članak 56. stavak 2.)

19. Prigovori zbog nepravilnosti u postupku kandidiranja i izbora članova
općinskog i gradskog vijeća podnose se nadležnoj županijskoj izbornoj komisiji
u roku od 48 sati računajući od isteka dana kad je izvršena radnja na koju
je stavljen prigovor, dakle od 00:00 sati idućeg dana. (Članak 57. stavak
1. u svezi s člankom 58. stavak 1.)

20. Prigovori zbog nepravilnosti u postupku kandidiranja i izbora članova
županijske skupštine i skupštine kotareva s posebnim samoupravnim položajem
podnose se Izbornoj komisiji Republike Hrvatske u roku od 48 sati računajući
od isteka dana kad je izvršena radnja na koju je stavljen prigovor, dakle
od 00:00 sati idućeg dana. (Članak 57. stavak 2. u svezi s člankom 58.
stavak 1.)

21. Nadležna županijska izborna komisija, odnosno Izborna komisija Republike
Hrvatske dužna je donijeti rješenje o prigovoru u roku od 48 sati od isteka
dana kada joj je dostavijen prigovor, odnosno od isteka dana kada su joj
dostavljeni izborni materijali na koje se odnosi prlgovor, dakle od 00:00
sati idućeg dana. (Članak 58. stavak 2.)

22. Protiv rješenja nadležne izborne komisije (županijske izborne komisije
i Izborne komisije Republike Hrvatske) podnositelj prigovora, kao i kandidat
za člana predstavničkog tijela jedinice lokalne samouprave imaju pravo
žalbe Ustavnom sudu Republike Hrvatske. Žalba se podnosi putem nadležne
izborne komisije (županijske izborne komisije, Izborne komisije Republike
Hrvatske). (Članak 60. stavak 1. i 2.)

23. Žalba se podnosi u roku od 48 sati računajući od isteka dana kada
je primljeno pobijano rješenje. (Članak 60. stavak 2.)

24. Ustavni sud Republike Hrvatske dužan je odlučiti o žalbi u roku
od 48 sati od isteka dana primitka žalbe, dakle od 00:00 sati idućeg dana
(Članak 60. stavak 4.)

25. Podneseni prigovor, odnosno žalba, ne odgađaju obavljanje izbornih
radnji propisanih Zakonom, pa ni objavljivanje rezultata. (Članak 61.)

Klasa: 013-01/92-01/08

Urbroj : 56605/92-17

Zagreb, 6. siječnja 1993.

Predsjednik

**Milan Vuković, v. r.**

Uputa, NN 2/1993-10